Genting Highlands

Genting, atau sering dikenali dengan Tanah Tinggi Genting (dalam ) ialah sebuah kawasan peranginan bukit di Malaysia yang terletak dalam daerah Bentong, Pahang. Genting juga telah diwartakan sebagai sebuah daerah kecil di Pahang.

Tumpuan utama daerah ini terletak di puncak Gunung Ulu Kali dengan ketinggian 1,800 meter dari aras laut yang menempatkan pusat peranginan milik Kumpulan Genting.

Sejarah
Idea untuk membina sebuah tapak peranginan bukit berhampiran ibu negara Kuala Lumpur datang daripada mendiang peniaga Malaysia etnik Cina Lim Goh Tong yang mendapatkan ilham daripada udara segar di Cameron Highlands semasa cuti perniagaannya ke sana pada tahun 1963 untuk sebuah projek kuasa hidroelektrik. Rasional beliau adalah bahawa Cameron Highlands terlalu jauh dari Kuala Lumpur dan oleh itu pembinaan sebuah tapak peranginan gunung yang lebih dekat dengan Kuala Lumpur akan mempunyai potensi perniagaan yang hebat. Selepas menyelidik peta Kuala Lumpur dan kawasan berhampiran, Lim menemui Gunung Ulu Kali di Genting Sempah, 58 km jauh dari Kuala Lumpur sebagai lokasi yang sesuai untuk rancangannya. Beliau menubuhkan sebuah syarikat swasta yang bernama Genting Highlands Berhad (kini Kumpulan Genting) pada 27 April 1965 bersama ahli politik allahyarham Mohamed Noah Omar dan berjaya mendapatkan kebenaran untuk pengasingan tanah sebanyak  dan  masing-masing dari kerajaan negeri Pahang dan Selangor antara tahun 1965 dan 1970.

Pada 18 Ogos 1965, sebuah pasukan teknikal dan pembinaan mula membina jalan akses dari Genting Sempah ke puncak Gunung Ulu Kali dan pada 31 Mac 1969, Almarhum Tunku Abdul Rahman, Perdana Menteri Pertama Malaysia meletakkan batu asas untuk hotel pelopor syarikat tersebut, menandakan kesiapan jalan akses ke Genting Highlands Resort. Tapak peranginan tersebut juga diberikan lesen kasino pada tahun yang sama oleh kerajaan Malaysia untuk membangunkan industri perjudiannya. Bidang tanah dalam peranginan bukit tersebut di bawah tapak peranginan telah dibangunkan menjadi Bandar Baru Gohtong Jaya.

Pada tahun 1971, hotel pertama di Genting Highlands siap dibina dan dinamakan Genting Hotel (kini dinamakan semula sebagai Hotel Theme Park). Sejak tahun itu, tapak peranginan tersebut terus berkembang dengan enam buah hotel lagi dibina dalamnya. Hotel-hotel tersebut ialah Hotel Genting (kini Genting Grand, 1981), Awana (1984), Hotel Resort (1992), Hotel Highands (1997), Hotel First World (2001) dan Crockfords (2017). Dua buah sistem kereta kabel telah dibina untuk menyediakan pengangkutan ke atas bukit: Awana Skyway dibina pada tahun 1977 dengan panjang  dan Genting Skyway dibina pada tahun 1997 dengan panjang . Genting Highlands resort mula terlibat dalam industri taman hiburan dan hiburan dengan pelancaran Taman Tema Dalam pada tahun 1992, Taman Tema Luar pada tahun 1994 dan Arena of Stars pada tahun 1998.Sejarahslot

Bandar baru

Gohtong Jaya merupakan bandar utama di Genting Highlands yang dinamakan sempena Lim Goh Tong, pengasas Genting Group dan Genting Highlands sendiri. Ia mempunyai beberapa kemudahan seperti hotel (termasuk satu cawangan Hotel Seri Malaysia), restoran, kedai, rumah, pangsapuri dan kawasan perumahan, sebuah pusat sukan, satu cawangan Institut Aminuddin Baki, tiga buah sekolah - Sekolah Kebangsaan Sri Layang, Sekolah Menengah Kebangsaan Sri Layang dan Sekolah Berasrama Antarabangsa Highlands (Highlands International Boarding School)/Sekolah Menengah Swasta Saleha dan dua stesen hilir untuk dua buah sistem kereta kabel yang mendaki ke puncak Genting Highlands - Awana Skyway di bahagian Pahang dan Genting Skyway di bahagian Selangor.

Iklim
Genting Highlands memiliki iklim tanah tinggi subtropik seperti musim bunga, dengan suhu tahunan tidak melebihi  dan jarang turun ke bawah  setiap tahun.

Tarikan pelancong
Resorts World Genting


Resorts World Genting (Singkatan: RWG), asalnya dikenali sebagai Genting Highlands Resort merupakan sebuah tapak peranginan bukit bersepadu yang dimiliki oleh Kumpulan Genting melalui anak syarikatnya Genting Malaysia Berhad yang terdiri daripada hotel, pusat beli belah, taman tema dan kasino. Ia merupakan tarikan pelancong utama peranginan bukit tersebut, terletak dalam bahagian negeri Pahang di kawasan itu.

Tempat penginapan
Resorts World Genting mempunyai tujuh buah hotel dengan salah satu hotel merupakan sebuah tempat peranginan santai. Satu daripada tujuh tempat penginapan, First World Hotel memegang gelaran Rekod Dunia Guinness sebagai hotel terbesar dari 2006 hingga 2008 dan mendapatkan semula gelaran pada tahun 2015 dengan jumlah 7,351 bilik berikutan kesiapan Menara 3.Genting's First World Recognized As World's Largest Hotel

Nama HotelTarikh pelancaranHuraianPenilaian bintangBil. BilikRuj Hotel Genting SkyWorlds 1971 Dahulunya dikenali sebagai Hotel on the Park dan Hotel Theme Park, ia merupakan hotel pertama yang dibuka di Genting Highlands dan terletak bertentangan Taman Tema Luar. Bahagian Valley Wings hotel tersebut dihubungkan dengan Bahagian utama hotel melalui sebuah jejantas. 3 bintang 448 Hotel Theme Park Hotel Genting Grand 1981 Ia pernah dikenali sebagai Hotel Genting, dan kemudiannya, Maxims sebelum Hotel Highlands mendapatkan namanya. Bangunannya terkenal dengan logo "Genting" besar di atas bumbungnya, yang boleh dilihat sejauh Petaling Jaya dan Subang Jaya (lebih 70 km jauh) pada hari yang cerah. Ia berbentuk "Y". Ia menempatkan Casino Genting dan juga Kompleks Genting Grand. 5 bintang 422 Hotel Genting Grand Awana 1984 Terletak kira-kira 4 km dari Resorts World Genting, Awana merupakan sebuah hotel peranginan dengan sebuah padang Golf, kolam renang dan kemudahan sukan yang lain.  5 bintang 413 Laman sesawang Resorts World Awana Hotel Resort 1992  Hotel tersebut merupakan sebuah bangunan putih yang panjang yang menghadap ke arah Hotel Theme Park dan merupakan pintu masuk utama ke Genting SkyWorlds. Ia merupakan salah sebuah pintu masuk ke Casino Genting. 3 bintang 900 Hotel Resort Hotel Highlands 1997 Stesen hulu Genting Skyway. 5 bintang 795 Hotel Highlands Hotel First World 2001 Mempunyai dua menara berwarna-warni yang sangat ketara. 3 bintang 7,351 Hotel First World Crockfords 2017 Dibuka pada 27 Nov 2017. 5 bintang 138 Crockfords

Taman tema
Terdapat dua taman tema di Resort World Genting: Taman Tema Luar dan Taman Tema Dalam - Skytropolis Funland. Taman Tema Luar Genting dibuka pada tahun 1994 dengan beberapa permainan termasuk sebuah perkhidmatan monorail. Ia ditutup secara sementara pada 1 September 2013.Taman Tema Luar

Taman Tema Dalam Skytropolis Funland, dahulunya dikenali sebagai Taman Tema Dalam Genting dan Taman Tema Dalam First World Plaza, dibuka pada tahun 1992. Ia ditutup dari Jun 2017 hingga Februari 2018 untuk pengubahsuaian.Taman Tema Dalam First World Plaza

Kasino
Resorts World Genting merupakan kawasan kasino berasaskan tanah yang sah dalam negara. Terdapat dua pusat kasino utama dalam tempat peranginan tersebut, iaitu Genting Casino dan SkyCasino.

Pusat beli-belah
Kini terdapat lima pusat beli-belah di tempat peranginan tersebut: Awana Sky Central,Awana Sky Central First World Plaza,First World Plaza Genting Highlands Premium Outlets,Genting Highlands Premium Outlets Sky Avenue,Sky Avenue dan Kompleks Genting Grand.Genting Grand Complex

Kemudahan
Tempat peranginan tersebut mempunyai dua tempat persembahan dan sebuah panggung wayang.
 Arena of Stars merupakan sebuah dewan konsert dengan kapasiti 5,132 tempat duduk.
 Pentas Pertunjukan Antarabangsa Genting (Genting International Showroom) merupakan sebuah tempat hiburan multimedia dengan kapasiti 1,000 tempat duduk.
 Bona Cinemas di Sky Avenue merupakan panggung wayang pertama francais tersebut di luar China dan terdiri daripada 6 dewan panggung wayang yang dipasang sistem bunyi Dolby Atmos dan sistem panggung wayang IMAX.

Acara

Resorts World Genting pernah menganjurkan beberapa acara pada tahun yang lalu seperti upacara penyampaian anugerah, konsert dan pertandingan iaitu:

 Anugerah Bintang Popular Berita Harian
 ESL One Genting 2017
 Kejohanan Tarian Singa Dunia Genting(Genting World Lion Dance Championship)
 Anugerah IIFA 2002
 Malaysian Idol
 Kejohanan Tarian Singa Kebangsaan Malaysia(Malaysia National Lion Dance Championship)
 Anugerah MTV Asia 2008
 My Astro Music Awards
 Star Idol Malaysia
 Tour de Langkawi

Genting Highlands menjadi garisan penamat bagi pusingan perlumbaan pertandingan lumba basikal Tour de Langkawi. Ia menjadi salah satu acara mendaki paling panjang (30 km) dalam sejarah acara lumba basikal.

Tarikan pelancong yang lain
Tarikan pelancong yang lain di Genting Highlands ialah Tokong Gua Chin Swee - tokong tunggal yang dinamakan bersempena sami China Kuno Qing Shui,Laman sesawang Tokong Chin Swee Masjid Yayasan Mohamed Noah - masjid tunggal yang dinamakan bersempena ahli politik dan pengasas bersama Kumpulan Genting Allahyarham Tan Sri Dato' Haji Mohamed Noah Omar, Taman Peringatan Gohtong - tapak peringatan dan perkuburan mendiang pengasas Lim Goh Tong,Gohtong Memorial Park pusat pertanian Genting Strawberry Leisure Farms dan apiari dan ladang entomologi tunggal - Happy Bee Farm.Mini Cameron HighlandsStrawberry FarmHappy Bee Farm

Politik

 Parlimen - Bentong (Ahli: Wong Tack  - DAP)
 Dewan Undangan Negeri - Ketari (Ahli: Young Syefura Othman - DAP)
 Kerajaan tempatan - Majlis Perbandaran Bentong

Sejak 2020, Genting Highlands juga merupakan sebuah daerah kecil autonomi dalam Daerah Bentong.

Galeri

Rujukan

Pautan luar
 Laman rasmi Kumpulan Genting
 Laman rasmi Genting Highlands 


Kategori:Taman hiburan di Malaysia
Kategori:Tempat peranginan bukit di Malaysia
Kategori:Petempatan di Pahang
Kategori:Tarikan pelancong di Pahang
Kategori:Banjaran Titiwangsa